PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra proiectului de Lege privind aprobarea Ordonanţei Guvernului nr. 124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniul audio şi video, precum şi a programelor pentru calculator


În urma reexaminării proiectului de Lege privind aprobarea Ordonanţei Guvernului nr. 124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniul audio şi video, precum şi a programelor pentru calculator, în şedinţele din 19 şi 20 decembrie 2001, Comisia pentru cultură, arte, mijloace de informare în masă propune, cu unanimitatea voturilor celor prezenţi (19), ca acesta să fie supus spre dezbatere şi adoptare cu amendamentul anexat. 


Cu acest proiect de Lege, Comisia a fost sesizată în fond.


Precizăm că proiectul de Lege privind aprobarea Ordonanţei Guvernului nr. 124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniul audio şi video, precum şi a programelor pentru calculator a fost transmis spre dezbatere şi avizare Comisiei pentru cultură, arte, mijloace de informare în masă, ca urmare a cererii de reexaminare primită de Camera Deputaţilor de la Preşedintele României. În consecinţă, dezbaterile din Comisia pentru cultură, arte, mijloace de informare în masă au avut în vedere numai acele prevederi la care face referire Cererea de reexaminare.


Proiectul de Lege privind aprobarea Ordonanţei Guvernului nr. 124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniul audio şi video, precum şi a programelor pentru calculator face parte din categoria legilor ordinare.

PREŞEDINTE, 


SECRETAR,

Mihai Adrian MĂLAIMARE   
Ileana STANA IONESCU

      Consilier,



              Expert,

      Virgil Ştefan NIŢULESCU 


         Cristina DAN

Comisia pentru cultură, arte, 
mijloace de informare în masă 

A M E N D A M E N T

la proiectul de Lege privind aprobarea Ordonanţei Guvernului nr. 124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniul audio şi video, precum şi a programelor pentru calculator

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Art. I. –  …

5. Articolul 5 va avea următorul cuprins:

„Art. 5. – (1) În baza adeverinţei prevăzute la art. 4, marcajul distinctiv se eliberează contra cost, de către un organism de drept privat de luptă împotriva pirateriei, desemnat prin hotărâre a Guvernului, la propunerea Oficiului Român pentru Drepturile de Autor.

(2) Costurile pentru realizarea şi eliberarea marcajelor distinctive vor fi suportate de organismul desemnat prin hotărâre a Guvernului; marcajele holografice ce se află în stocul Oficiului Român pentru Drepturile de Autor la data intrării în vigoare a ordonanţei vor fi preluate contra cost de către acest organism.

(3) Marcajele holografice vor fi eliberate în condiţiile stabilite prin decizie a directorului general al Oficiului Român pentru Drepturile de Autor.

(4) În cazul în care se constată încălcarea prevederilor alin. 3, Oficiul Român pentru Drepturile de Autor poate propune desemnarea, prin hotărâre de Guvern, a unui alt organism de drept privat care să elibereze marcaje holografice.“ 
Amendament propus de Comisie

Punctul 5 din art. I al Legii se modifică şi va avea următorul cuprins:

5. Articolul 5 va avea următorul cuprins:

„Art. 5. – (1) Marcajul holografic se eliberează, contra cost, de către Oficiul Român pentru Drepturile de Autor.

(2) Cheltuielile pentru realizarea şi eliberarea marcajelor holografice se finanţează din bugetul alocat Oficiului Român pentru Drepturile de Autor.

(3) La preţul de cost al marcajelor holografice se adaugă un procent de 10% din valoarea acestora, care se face venit la Fondul Cultural Naţional.

(4) Sumele încasate de Oficiul Român pentru Drepturile de Autor potrivit alin. (1) se varsă la bugetul de stat, cu excepţia sumelor cuvenite Fondului Cultural Naţional, care se virează până la data de 15 a lunii următoare celei în care acestea s-au încasat.“


Textul adoptat, iniţial, de Parlamentul României conţinea prevederi insuficiente privind desemnarea persoanei juridice de drept privat care ar fi urmat să asigure producerea şi comercializarea marcajelor holografice. Textul propus de Comisia pentru cultură, arte, mijloace de informare în masă revine la principiile iniţiale ale Ordonanţei Guvernului nr. 124/2000, având în vedere experienţa pe care Oficiul Român pentru Drepturile de Autor a dobândit-o, deja, până în momentul de faţă, în administrarea procesului de producere şi comercializare a marcajelor holografice.

Prevederea referitoare la adaosul de 10% din preţul de cost al marcajelor, destinat Fondului Cultural Naţional, porneşte de la principiul similarităţii cu prevederile Legii nr. 624/2001, care a aprobat Ordonanţa Guvernului nr. 45/2000 privind unele măsuri pentru combaterea producerii şi comercializării neautorizate a fonogramelor.

